WHAUP ร่วม “PTT-เซอร์ทิส-กฟภ.” จัดสัมมนาออนไลน์ โชว์ศักยภาพก่อนเปิดซื้อขายไฟฟ้าเสรี
WHAUP ร่วม “PTT-เซอร์ทิส-กฟภ.” จัดสัมมนาออนไลน์ “The Peer-to-Peer Energy Trading Pre-Trade Session” โชว์ศักยภาพก่อนเปิดซื้อขายไฟฟ้าเสรี ภายใต้ชื่อ RENEX
WHAUP ร่วม “PTT-เซอร์ทิส-กฟภ.” จัดสัมมนาออนไลน์ “The Peer-to-Peer Energy Trading Pre-Trade Session” โชว์ศักยภาพก่อนเปิดซื้อขายไฟฟ้าเสรี ภายใต้ชื่อ RENEX
7 เม.ย. 2565

บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP พร้อมด้วย บริษัท ปตท. จำกัด (มหาชน) หรือ PTT รวมทั้งบริษัท เซอร์ทิส จำกัด หรือ Sertis และการไฟฟ้าส่วนภูมิภาค หรือ กฟภ. จัดงานสัมมนาออนไลน์ “The Peer-to-Peer Energy Trading Pre-Trade Session” เตรียมความพร้อมก่อนการซื้อขายจริง ภายใต้โครงการ ERC sandbox ของ คณะกรรมการกำกับกิจการพลังงาน พร้อมเปิดตัว Platform ซื้อขายไฟฟ้าแบบ Peer-to-Peer ภายใต้ชื่อ Renewable Energy Exchange หรือ “RENEX”
โดยใช้เทคโนโลยี Blockchain เพื่อเพิ่มประสิทธิภาพด้านความปลอดภัยในการทำธุรกรรมและอำนวยความสะดวกการซื้อขายพลังงาน ท่ามกลางผู้ประกอบการกลุ่มแรกที่ได้ร่วมโครงการซื้อขายพลังงานสะอาดรูปแบบใหม่นี้เป็นจำนวนมาก
อนึ่ง นายพันธุ์รพี นพรัมภา ผู้อำนวยการฝ่ายพัฒนาธุรกิจพลังงาน WHAUP พร้อมด้วย นายประสงค์ อินทรหนองไผ่ ผู้ช่วยกรรมการผู้จัดการใหญ่พัฒนานวัตกรรมและดิจิทัล PTT และ นายธัชกรณ์ วชิรมน ประธานเจ้าหน้าที่บริหารและผู้ก่อตั้ง บริษัท เซอร์ทิส จำกัด รวมถึง นายกฤษณพล ดวงหอม รองผู้อำนวยการกองส่งเสริมพลังงานทดแทน และผู้ผลิตไฟฟ้าขนาดเล็ก การไฟฟ้าส่วนภูมิภาค เข้าร่วมให้ข้อมูล และแนะนำวิธีการใช้งาน platform และการประมูลซื้อขายไฟฟ้าผ่านระบบ Peer-to-Peer ให้ผู้ประกอบการที่เข้าร่วมโครงการ